cyanic-selkie/wikianc huggingface dataset:
றசல் ஆர்னோல்ட்
விளையாட்டு வரலாறு
1997ல் முதன்முதலாக டெஸ்ட் தொடரில் பாகிஸ்தான் துடுப்பாட்ட அணிக்கு எதிராக விளையாட ஆரம்பித்த இவர், அதே வருடத்தில் தென்னாபிரிக்க அணிக்கு எதிராக தனது முதலாவது ஒருநாள் போட்டியில் விளையாடினார். தொடக்கத்தில் ஆரம்ப துடுப்பாட்டக்காரராக சர்வதேச போட்டிகளில் விளையாடிய ஆர்னோல்ட் பின்னர் 5ம், 6ம் துடுப்பாட்டக்காரராக விளையாடி வருகிறார். ஆட்டத்தின் மிகச்சிக்கலான நேரத்திலும் கலங்காமல் விளையாடக்கூடியவர் என்ற பெயரைக் கொண்டவர். ஒருநாள் ஆட்டத்தில் இலங்கை அணியை பலமுறை தனது அமைதியான ஆட்டத்தினால் காப்பாற்றியிருக்கிறார். சிறந்த களத்தடுப்பாட்டக்காரரும், அவசியமான நேரங்களில் திறமையாக பந்து வீசக்கூடியவருமாவார். மெதடிஸ்த கிறிஸ்தவரான இவரும் முத்தையா முரளிதரனும் இலங்கை அணியில் தற்போதுள்ள இரண்டு தமிழ் வீரர்களாகும்.
2007 உலகக்கிண்ணத் தொடரில்
தென்னாப்பிரிக்க அணிக்கு எதிரான போட்டியில் முன்னணி வீரர்கள் எல்லோரும் குறைந்த ஓட்டங்களுடன் ஆட்டமிழந்து போய்விட, இவரும் திலகரட்ண டில்சானும் இணந்து 97 ஓட்டங்கள் எடுத்து இலங்கை அணியின் ஓட்டத்தொகையை ஓரளவு உயர்த்தினார்கள்.
சுக்கோய் சு-24
வடிவமைப்புக் கட்டம்
ஆகத்து 24, 1965இல் இந்த வானூர்தியை உருவாக்குவதற்கான ஒப்புதல் வழங்கப்பட்டது; இது டி-6 என்ற குறிப்பெயருடன் திட்டமிடப்பட்டது. முதல் முன்னோடி, டி-6-1 மே 1967இல் தயாரானது; சூலை 2 அன்று விளாடிமர் இல்யுசினின் கட்டுப்பாட்டில் இயக்கப்பட்டது. துவக்கத்தில் நான்கு தூக்குப் பொறிகளின்றி  இயக்கப்பட்டன; அக்டோபர் 1967இல்தான் இவை நிறுவப்பட்டன. அதேவேளையில் ஆர்-27களுக்கு மாற்றாக லையுல்கா ஏஎல் இரக வானூர்திகள் அறிமுகப்படுத்தப்பட்டன. தூக்குப் பொறிகள் எரிபொருளுக்காக ஒதுக்கப்பட்ட இடத்தில் அமைவதால் பறக்கும் தொலைவு குறைவது கண்டறியப்பட்டது; மேலும் குறைந்த ஏறுகை இறங்குகை வானூர்திப் பறப்பிலிருந்து வழமையான வானூர்திப் பறப்பிற்கு மாறுகையில் தடுமாற்றமும் காணப்பட்டது. எனவே ஆறு-பொறிகள் கொண்ட வடிவமைப்புக் கைவிடப்பட்டது.
1967இல், F-111 இரக வானூர்திகள் சேவையில் அறிமுகப்படுத்தப்பட்டதால் மடக்கு-நீட்டு இறக்கை வடிவமைப்பின் பயன்களும் தொழினுட்பத் தீர்வுகளும் புலனாயின. ஆகத்து 7, 1968இல் டி-6யை மாறும் வடிவவியல் இறக்கை கொண்டு வடிவமைக்க ஆணையிடப்பட்டது. இவ்வகை டி-6-2I முதலில் சனவரி 17, 1970 அன்று இல்யுசினால் இயக்கப்பட்டது. தொடர்ந்து அரசு சோதனையோட்டங்கள் 1974 வரை நீடித்தன. வானூர்தியின் சிக்கலான கட்டுப்பாட்டு அறைக் கருவிகளை இயக்க அரசு ஓட்டிகளைப் பழக்கப்படுத்த நேரம் எடுத்தது. பகலோ இரவோ, மழையோ வெயிலோ,பனியோ செலுத்தக்கூடிய திறன்கள் சோதிக்கப்பட்டன. செலுத்துகை/தாக்குதலுக்காக இரண்டு ஓரியன்-ஏ இரக கதிரலைக் கும்பாக்களும் மிகத் தாழ்ந்த பறப்புகளின்போது பறப்பைத் துல்லியமாக கட்டுப்படுத்த தனிப்பட்ட ரெலெப் தரை தேடும் கதிரலைக் கும்பாவும்  ஊர்தியிலேயே இடம்பெற்ற  ஓர்பிட்டா-10-58 கணினியும் உள்ளடக்கிய  பூமா செலுத்துகை/தாக்குதல் அமைப்பு இதற்கு காரணமாயிற்று. ஓட்டுநர்களுக்கு இசுவெசுடா கே-36 டி இரக வெளியேற்று இருக்கைகள் அமைக்கப்பட்டன; இவைமூலம் விமானிகள் எவ்வுயரத்திலும் எந்த வேகத்திலும் செல்கையிலும் ஏறும்போதும் இறங்கும்போதும் வெளியேற முடியும். இறுதியாக்கப்பட்ட வடிவமைப்பில் 3,000 கிமீ (கிட்டத்தட்ட 2,000 மைல்கள்) செல்லக்கூடியதாகவும் 8,000 கிலோ (கிட்டத்தட்ட 18,000 பவுண்டு) தாங்குசுமை கொண்டதாகவும் F-111ஐ விட சிறியதாகவும் குறைந்த தொலைவு செல்லக்கூடியதாகவும் உறுதி செய்யப்பட்டது.
முதல் தயாரிப்பு வானூர்தி திசம்பர் 31, 1971 அன்று வி.டி.வைலோமோவ் இயக்கத்தில் பறந்தது; பெப்ரவரி 4, 1975இல் டி-6 முறையாக  சு-24 என சேவையில் ஏற்கப்பட்டது. ஏறத்தாழ 1,400 சு-24கள் தயாரிக்கப்பட்டுள்ளன.
மேம்பாடுகள்
தற்போது சேவையிலுள்ள Su-24M வானூர்திகள் வாழ்நாள் நீட்டிப்பு மற்றும் மேம்படுத்தல் திட்டத்தின்கீழ் குளோநாசு எனப்படும் துணைக்கோள்வழி செலுத்துகை அமைப்பு, பல்வினைக் காட்சிப்பலகைகள், தலைமேல் காட்சிப்பலகைகள், எண்ணிம இயங்குநிலப்பட உருவாக்கி, தலைக்கவசத்தில் பொருத்தப்பட்ட காட்சிகள், நவீன வழிகாட்டப்பட்ட ஆயுதங்கள், வான்-வான் ஏவுகணைகள், மேம்படுத்தப்பட்ட ஓட்டுநர் இருக்கையகம் என மேம்படுத்தப்பட்டுள்ளது. மேம்படுத்தப்பட்ட வானூர்திகள் சு-24எம்2 எனப்படுகின்றன.
வெளி இணைப்புகள்
பகுப்பு:உருசியாப் போர் வானூர்திகள் பகுப்பு:ஆசிய மாதக் கட்டுரைகள் நவம்பர் 2015 பகுப்பு:காணொளிக் கோப்பு உள்ள கட்டுரைகள்
தன்மை (இலக்கணம்)
மொழியொன்றின் இலக்கணத்தில், பேசுபவர், யாருக்குப் பேசப்படுகிறதோ அவர், இவர்கள் அல்லாத பிறர் ஆகியோர் தொடர்பில் வேறுபாடுகளைக் காட்டும் இலக்கணக் கூறு இடம் எனப்படுகிறது. இது தன்மை, முன்னிலை, படர்க்கை எனும் மூன்று வகைப்படும். பேசுபவர் அல்லது எழுதுபவர் தன்னையோ, தன்னையும் உள்ளடக்கிய பலரையோ குறிப்பிடப் பயன்படுத்தும் சொற்கள் தன்மை என்பதனுள் அடங்கும்.
பெயர்ச் சொற்கள்
தமிழில் உள்ள பெயர்ச் சொற்களில் பின்வருவன தன்மைச் சொற்களாகும்.
வேற்றுமை உருபேற்றம்
வேற்றுமை உருபுகளை ஏற்கும்போது மேற்படி சொற்களில் ஏற்படும் மாற்றங்கள் கீழ்வரும் அட்டவணையில் காணப்படுகின்றது.
வினைச் சொற்கள்
தமிழில் வினைச் சொற்களும் இடம் குறிக்கும் விகுதிகளை ஏற்று மாற்றம் பெறும். இவற்றுள் தன்மை சுட்டும் சொற்கள் இறந்த காலம், நிகழ் காலம், எதிர் காலம் ஆகியவற்றில் அடையும் மாற்றங்கள் கீழே தரப்பட்டுள்ளன.
பகுப்பு:இடம் வகைகள்
ஊருடையாபட்டி ஊராட்சி
ஊருடையாபட்டி ஊராட்சி (Oorudaiyapatti Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள தாத்தையங்கார்பேட்டை வட்டாரத்தில் அமைந்துள்ளது. இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1314 ஆகும். இவர்களில் பெண்கள் 634 பேரும் ஆண்கள் 680 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கி. கஸ்தூரிரங்கன் (அறிவியலாளர்)
'''கி. கஸ்தூரிரங்கன்''' என்னும் கிருஷ்ணசாமி கஸ்தூரிரங்கன் (Dr. Krishnaswamy Kasturirangan) (பிறப்பு 24 அக்டோபர்.1940), ஒரு விண்வெளி அறிவியலாளர். இவர் 1993 முதல் 2003 வரை இந்திய விண்வெளி ஆய்வு மையத்தின் (இஸ்ரோ) தலைமை விஞ்ஞானியாக பணிபுரிந்தார். அவர் தற்போது ராஜஸ்தான் மத்திய பல்கலைக்கழகத்தின் வேந்தர் ஆவார். . அவர் ஜவகர்லால் நேரு பல்கலைக்கழகத்தின் முன்னாள் வேந்தராக இருந்துள்ளார். மேலும் கர்நாடக அறிவு ஆணையத்தின் தலைவராகவும் உள்ளார். அவர் மாநிலங்களவையின் (2003-09) முன்னாள் உறுப்பினராகவும், தற்போது செயல்படாத திட்டக்குழுவின் முன்னாள் உறுப்பினரும் ஆவார். அவர் மாநிலங்களவையின் (2003-09) முன்னாள் உறுப்பினராகவும், தற்போது செயல்படாத திட்டக்குழுவின் முன்னாள் உறுப்பினர் ஆவார். 2004 ஏப்ரல் முதல் 2009 வரை பெங்களூருவில் உள்ள நேஷனல் இன்ஸ்டிடியூட் ஆப் அட்வான்ஸ்ட் ஸ்டடிஸ் இயக்குநராகவும் இருந்தார். அவர் இந்திய அரசால் இந்திய குடிமக்களுக்கு வழங்கப்படும் உயரிய மூன்று முக்கிய விருதுகளை பெற்றுள்ளார்: பத்மஸ்ரீ (1982), பத்ம பூஷன் (1992) மற்றும் பத்ம விபூஷன் (2000).
வாழ்க்கையும், கல்வியும்
நெல்லை மாவட்டத்தைப் பூர்வீகமாகக் கொண்ட இவர் கேரள மாநிலம் எர்ணாகுளத்தில் பிறந்ததுள்ளார், அங்குள்ள ஸ்ரீஇராம் வர்மா அரசு உயர் நிலைப் பள்ளியில் தனது பள்ளிப் படிப்பை முடித்தார். மத்திய மும்பையின், மாதுங்காவில் உள்ள ராம்நரைன் ரூயா கல்லூரியில் பட்டம் பெற்றார். மேலும் மும்பைப் பல்கலைக்கழகத்தில் இயற்பியலில் முதுநிலைப்பட்டம் பெற்றார். அகமதாபாத், பெசிக்கல் ரிசர்ச் லேபரட்டரி, 1971 இல், உயர் ஆற்றல் வானியலில் தனது டாக்டர் பட்டம் பெற்றார். வானியல், விண்வெளி அறிவியல் மற்றும் பயன்பாடுகளில் 244 க்கும் மேற்பட்ட ஆவணங்களை அவர் வெளியிட்டுள்ளார்.
==முக்கிய பங்களிப்புகள் ==
இந்திய விண்வெளித் துறையில் சேர்ந்து, இந்திய தேசிய செயற்கைகோள்கள் (இன்சாட் வரிசை செயற்கை கோள்கள்), இந்திய தொலை உணர்வுச் செயற்கைக்கோள்கள் (ஐஆர்எஸ் வரிசை செயற்கைக்கோள்கள்), பாஸ்கரா செயற்கைகோள்கள், துருவச் செயற்கைக்கோள், ஏவு வாகனம் (பிஎஸ்எல்வி), என இந்தியாவின் புகழை விண்வெளிக்கு எடுத்துச் செல்லும் பணியில் பங்கேற்றார். இந்திய விண்வெளித்துறையின் தலைவராகவும் மாநிலங்களவை உறுப்பினராக 1994 முதல் 2003 வரை பணியாற்றினார். 150க்கும் மேற்பட்ட ஆய்வுக் கட்டுரைகளையும், 6 புத்தகங்களையும் எழுதியுள்ளார்.
விருதுகள்
டாக்டர் கஸ்தூரிரங்கன் 16 பல்கலைக் கழகங்களில் இருந்து கௌரவ டாக்டர் பட்டம் பெற்றுள்ளார்.
வெளி இணைப்புகள்
பகுப்பு:1940 பிறப்புகள் பகுப்பு:பத்ம பூசண் விருது பெற்ற தமிழர்கள் பகுப்பு:பத்மசிறீ விருது பெற்ற தமிழர்கள் பகுப்பு:வாழும் நபர்கள் பகுப்பு:பத்மசிறீ விருது பெற்ற அறிவியலாளர்கள்
பெல் மற்றும் ராசு
பெல் மற்றும் ராசு என்பது பாரிஸை தளமாகக் கொண்ட ஒரு பிரான்சு கைக்கடிகார நிறுவனமாகும். இது சுவிட்சர்லாந்தின் லா சாக்சு-டி-பாண்ட்சில் உற்பத்தி செய்கிறது. 1992-ல் நிறுவப்பட்ட இந்நிறுவனம், கடலில் சங்கு குளிப்பவர் போன்று நீர் மூழ்காளர் மற்றும் வானோடி போன்ற தொழில்முறை பயனர்களுக்காக சுவிசு கைக்கடிகாரத் தயாரிப்பில் நிபுணத்துவம் பெற்றது.
வரலாறும் உற்பத்தியும்
வலது|thumb|250x250px| பெல் & ராஸ் பெரா01-94 பெல் மற்றும் ராசு 1992-ல் புருனோ பெலமிச் (பெல்) மற்றும் கார்லோசு ஏ. ரோசில்லோ (ரோஸ்) ஆகியோரால் பல்கலைக்கழக ஆய்வுத் திட்டமாக நிறுவப்பட்ட நிறுவனமாகும். இந்நிறுவனத்தின் கைக்கடிகாரங்கள் முதலில் ஜெர்மன் நிறுவனமான சின்னால் தயாரிக்கப்பட்டது. பின்னர் சேனல் சிறுபான்மை பங்குதாரராக ஆனதுடன் 2002-ல் கூட்டாண்மை சின் கூட்டமை விலக்கப்பட்டது. இந்நிறுவனமானது சுவிட்சர்லாந்திற்கு மாற்றப்பட்டது. 2005-ல் இதன் மாடல் பெரா-01-ல் தொடங்கி, வானூர்தி விமானியறையில் காணப்படும் கருவிகளை ஒத்த சதுர கடிகாரங்களைத் தயாரிக்கத் தொடங்கியது. இந்நிறுவனத்தின் சதுர-உறை பெரா மாதிரிகள் இதன் மிகவும் பிரபலமான வடிவமைப்பாக மாறியது. இந்நிறுவனம் தமது மூன்று வகையான கைக்கடிகார உற்பத்தியில் கவனம் செலுத்துகிறது. அவை, வான் பயணம், கடற்பயணம் மற்றும் அனைத்து காலத்திற்கும் உகந்தன என்பதாகும். கைக்கடிகாரங்களின் வகைகள் அளவு, இயக்கம் மற்றும் வட்ட முகப்பு தளவமைப்பு ஆகியவற்றால் வேறுபடுகின்றன.
கூட்டமைப்பு
1992-ல், பெல் மற்றும் ராசு பிரான்சு நாட்டு விமானப்படைக்கு வானோடிகளுக்கு கடிகாரங்களை வழங்கத் தொடங்கியது. இந்த நிறுவனம் 2/4 லா பெயெட்டி பைட்டர் இகுவாட்ரான் மற்றும் பிரான்சு விண்வெளி திட்டத்திற்கான அதிகாரப்பூர்வ கடிகார வழங்குபவர் ஆனது.
2016-ல், பெல் மற்றும் ராசு ரெனால்ட் ஸ்போர்ட் பார்முலா 1 குழுவுடன் இணைந்து பணியாற்றத் தொடங்கினார். பெல் மற்றும் ராசு ரெனால்ட் உடனான தங்கள் உறவைக் குறிக்கும் வகையில் சிறப்புப் பதிப்பு கைக்கடிகாரங்களை உருவாக்க இந்தக் கூட்டாண்மை வழிவகுத்தது. ரெனால்ட் ஆல்பைன் எப்1 டீம் என மறுபெயரிடப்பட்டு ஆல்பைன் எப் 1 டீம் கைக்கடிகார தொகுப்புகளை வெளியிட்டதால் பெல் மற்றும் ராசு ரெனால்ட்டுடன் இருந்தார்.
சாதனை
பெல் மற்றும் ராசு விண்டேஜ் 123 ஜம்பிங் ஹவர் எனும் துள்ளல் மணி கைக்கடிகாரத்தினை 1992-ல் அறிமுகப்படுத்தியது.
1994-ல் முதன் முதலாக விண்வெளிப் பயணி ஒருவர், பெல் மற்றும் ராசு தயாரித்த இசுபேசு 1 எனும் தானியங்கி காலமானியினை அணிந்தார்.
பெல் மற்றும் ராசு கைட்ரோமேக்சு 11 100 எம் 1998-ல் 11,000 மீட்டர் ஆழ நீர்-எதிர்ப்பு கைக்கடிகாரம் எனும் கின்னஸ் உலக சாதனையினைப் படைத்தது.
காஞ்சிபுரம் இரண்யேசர் கோயில்
காஞ்சிபுரம் இரண்யேசர் கோயில் (இரண்யேசம்) என்று அறியப்படும் இது, காஞ்சிபுரத்திலுள்ள சிவன் கோயில்களில் ஒன்றாகும். பதினாறு பட்டைகளுடன் கூடிய பெரும் சிவலிங்க மூர்த்தம் உடைய இக்கோயில் பற்றிய குறிப்புகள் காஞ்சிப் புராணத்தில் காணப்படுகிறது.
தல வரலாறு
இவ்வுலகில் அனைத்து நன்மைகளும் பெறுவதற்குரிய மார்க்கம் சிவ பூசையே என்று, தன் குலகுருவான சுக்கிரரின் வாயிலாக அறிந்த இரணியன், தன்னுடைய மகன் பிரகலாதன், தன் தம்பி இரணியாட்சன் மற்றும் அவன் மகன் அந்தாசுரன் ஆகியோர்களோடு காஞ்சி நகரத்திற்கு வந்து அனைவரும் தத்தம் பெயரில் சிவலிங்க பிரதிஷ்டை செய்து வழிபட்டமையால் இத்தலம் இரண்யேசம் எனும் வரலாறாக உள்ளது.
தல விளக்கம்
இரணியேசம் என்பது, இரணியன் எனப் பெயரிய அவுணர் தலைவன் தனது, குலகுருவாகிய சுக்கிரனை வருவித்து வணங்கி, பிறர் எவரும் பெறாத திருவினையுடைய அரசு பெறற்குரிய உபாயம் யாதென வினவினன். சிவபூசனையே எவற்றையும் நல்கவல்லதெனவும், அரனைப் போற்றாத ஆக்கையும், பொறிகளும் பயப்பாடு உடையன அல்ல எனவும் குருவால் அறிவுறுக்கப்பெற்றனன் இரணியன். மேலும், தலங்கள் பலவற்றுள்ளும் காசியே சிறப்புடையது; அதனின் மிக்கது காஞ்சி எனவும் அறிந்தனன். பச்சிலையோ, பழம்போதோ யாதோ கொண்டு பேரன்போடும் செய்யப்பட வேண்டும் என்னும் கேள்விச் செல்வனாய் இரணியன், தன் தமையன் இரணியாக்கன், அவன் மகன் அந்தகன், தன் மகன் பிரகலாதன் வழிவந்த மைந்தர்கள், மனைவிமார் மற்றும் பலரொடும் காஞ்சியை அடைந்து அவரவரும் தம்தம் பெயரால் சிவலிங்கம் தாபித்துப் பூசிக்கத் தானும் "இரணியேசம்" எனத் தன் பெயரால் சிவலிங்கப் பதிட்டை செய்து அருச்சனை புரிந்தனன். மனிதராலும், விலங்காலும், ஏனைய சீவர்களாலும், நிலத்திலும், விண்ணிலும், கொடிய ஆயுதங்களாலும் உலர்ந்த ஈரிய இடங்களிலும் வீட்டிற்குப் புறத்திலும் அகத்திலும் இரவிலும் பகலிலும் ஆக இத்திறங்களில் இறவாமையும், மூவுலகை ஆளும் அரசும் வேண்டிய இரணியனுக்கு அவற்றை வழங்கினார் சிவபிரானார். உடன் போந்தவரும் தத்தம் மனத்திற்கினியன வேண்டிப் பெற்றனர். இரணியன் பூசித்த இரணியேசம் ஏனையோர் வழிபட்ட தலங்களோடும் உத்தமோத்தமமாய்ச் சிறக்கும். இத்தலம் சருவதீர்த்தத்தின் கிழக்குக் கரையிலுள்ளது.
அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தில் சிவகாஞ்சி என்றழைக்கப்படும், பெரிய காஞ்சிபுரத்தின் தென்மேற்கு திசையிலுள்ள சர்வதீர்த்தன் குளத்தின் மேற்கரையில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து வேலூர் செல்லும் சாலையில் 1,½ கிலோமீட்டர் தொலைவிலும் உள்ளது.
கண்ணம் பாளையம் காமாட்சியம்மன் கோயில்
காமாட்சியம்மன் கோயில் தமிழ்நாட்டில் கோயம்புத்தூர் மாவட்டம், கண்ணம் பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வாரங்கல் மாவட்டம்
வாரங்கல் கிராமப்புற மாவட்டம் (Warangal Rural  district) என்பது இந்திய மாநிலமான தெலங்காணாவின் வடக்கு பகுதியில் அமைந்துள்ள ஒரு மாவட்டமாகும். மாவட்ட தலைமையகம் அனுமக்கொண்டாவில் அமைந்துள்ளது.
வரலாறு
thumb| வாரங்கல் மாவட்டம் 1905 முதல் 1953 வரை thumb| 1979 வரை வாரங்கல் மாவட்டம் வாரங்கல் கிராமப்புற மாவட்டம் பல வரலாற்றுக்கு முந்தைய வாழ்விடங்களை கொண்டிருந்தது. அவை இந்திய தொல்பொருள் அதிகாரிகளால் ஆராயப்பட்டன. பழைய கற்காலப் பாறை ஓவியங்கள் பந்துவலா கட்டா என்ற இடத்தில் காணப்படுகின்றன
சமண தீர்த்தங்கரருக்கு சிலையுள்ள பத்மாட்சி குட்டா அல்லது கடலாலய பசாதி என்பது அனமகொண்டா நகரின் மையத்தில் ஒரு மலையடிவாரத்தில் அமைந்துள்ள பத்மாவதி தேவிக்கு அர்ப்பணிக்கப்பட்ட பத்மாட்சி ஆலயத்தில் அமைந்துள்ளது. இது முதலில் காக்கத்தியர் ஆட்சிக் காலத்தில் கட்டப்பட்டது. உருவங்கள் அனைத்தும் பாறையிலிருந்து செதுக்கப்பட்டவை. தற்போது மீட்டெடுக்கப்பட்டு வர்ணம் பூசப்பட்டுள்ளன.
காக்கத்தியர்கள் பல நினைவுச்சின்னங்களை விட்டுச் சென்றுள்ளனர். அவற்றில் சுவாரஸ்யமான கோட்டை, நான்கு பிரம்மாண்டமான கல் நுழைவாயில்கள், சிவனுக்கு அர்ப்பணிக்கப்பட்ட சுயம்பு கோயில், இராமப்பா ஏரிக்கு அருகில் அமைந்துள்ள இராமப்பா கோயில் போன்றவை. முக்கிய ஆட்சியாளர்களில் கணபதி தேவன், பிரதாப உருத்திரன், உருத்திரமாதேவி ஆகியோர் அடங்குவர். பிரதாப உருத்திரனின் தோல்விக்குப் பிறகு, முசுனூரி நாயக்கர்கள் 72 நாயக்க தலைவர்களை ஒன்றிணைத்து, தில்லி சுல்தானகத்திடமிருந்து வாரங்கலைக் கைப்பற்றி ஐம்பது ஆண்டுகள் ஆட்சி செய்தனர். நாயக்கர்களிடையே ஏற்பட்ட பொறாமையும், போட்டியும் இறுதியில் 1370 இல் இந்துக்களின் வீழ்ச்சிக்கும் பாமினி சுல்தானகத்தின் எழுச்சிக்கும் வழிவகுத்தது.
பாமினி சுல்தானகம் பின்னர் பல சிறிய சுல்தான்களாக பிரிந்தது. அவற்றில் கோல்கொண்டா சுல்தானகம் வாரங்கலை ஆண்டது. முகலாயப் பேரரசர் ஔரங்கசீப்1687இல் கோல்கொண்டாவைக் கைப்பற்றினார். மேலும் 1724 ஆம் ஆண்டில் தெலங்காணா, மகாராட்டிரா, கர்நாடகாவின் சில பகுதிகளை உள்ளடக்கிய பேரரசின் தெற்கு மாகாணங்கள் பிரிந்து ஐதராபாத் மாநிலமாக மாறும் வரை இது முகலாய பேரரசின் ஒரு பகுதியாக இருந்தது. ஐதராபாத் 1948 இல் இந்திய மாநிலமாக மாறியது. 1956 ஆம் ஆண்டில் ஐதராபாத் மாநில மறுசீரமைப்புச் சட்டத்தின் ஒரு பகுதியாகப் பிரிக்கப்பட்டது. வாரங்கலை உள்ளடக்கிய ஐதராபாத் மாநிலத்தின் தெலுங்கு பேசும் பிராந்தியமான தெலங்காணா ஆந்திராவின் ஒரு பகுதியாக மாறியது. ஆந்திர மாநிலம் இரண்டாகப் பிரிக்கப்பட்ட பின்னர், இந்த மாவட்டம் தெலங்காணா மாநிலத்தின் ஒரு பகுதியாக மாறியது.
மாவட்ட உருவாக்கம்
வலது|thumb|250x250px| பிரிக்கப்படாத வாரங்கல் மாவட்டம் 1 அக்டோபர் 1953 முதல் 10 அக்டோபர் 2016 வரை ஐதராபாத்தின் நிசாமின் ஆட்சியின் போது, ஐதராபாத் மாநிலம் பல சிறிய வட்டங்களில் பிரிக்கப்பட்டது. 1800களின் முற்பகுதியில் வாரங்கல் ஒரு சர்க்காராக உருவாக்கப்பட்டது. 1866 ஆம் ஆண்டில் சர்க்கார்கள் ஒழிக்கப்பட்டு மாவட்டங்களை உருவாக்க ஒன்றிணைக்கப்பட்டன. வாரங்கல், கும்மேட்டு, போங்கீர் வட்டங்களின் ஒரு பகுதியை இணைப்பதன் மூலம் வாரங்கல் மாவட்டம் உருவாக்கப்பட்டது. போங்கிர் சர்க்காரிலிருந்து ஜங்காவ்ன் பகுதி வாரங்கலுக்கும், வாரங்கலின் கமல்பூர் பகுதிக்கும் கரீம்நகர மாவட்டத்திற்கு மாற்றப்பட்டது. 1905 ஆம் ஆண்டில் ஐதராபாத் துணை மாநிலம் நான்கு பிரிவுகளாக பிரிக்கப்பட்டபோது 1. அவுரங்காபாத் பிரிவு, 2. குல்பர்கா பிரிவு, 3. குல்சனாபாத் பிரிவு, 4. வாரங்கல் பிரிவு என ஆனது. கி.பி 1905 ஆம் ஆண்டில், வாரங்கல் மாவட்டம் வாரங்கல், பக்காலா, கம்மம், யெல்லண்டு, மகாபூபாபாத், மதிரா, பல்வஞ்சா வட்டங்ககள் மற்றும் பழைய பால்வஞ்சா சன்ஸ்தான் மற்றும் சில ஜாகீர்களுடன் உருவாக்கப்பட்டது. ஐதராபாத் மாநிலத்தின் பல மாவட்டங்களை விட இது பெரியதாக இருந்தது.
நிலவியல்
வாரங்கல் மாவட்டம் 1,304.50 சதுர கிலோமீட்டர் (503.67 சதுர மைல்) பரப்பளவைக் கொண்டுள்ளது.
புள்ளிவிவரம்
2011 இந்திய மக்கள் தொகை கணக்கெடுப்பின்படி, மாவட்டத்தில் 1,135,707 மக்கள் தொகை உள்ளது.
பொருளாதாரம்
2006 ஆம் ஆண்டில் இந்திய அரசு வாரங்கலை நாட்டின் 250 மிகவும் பின்தங்கிய மாவட்டங்களில் ஒன்றாக (மொத்தம் 640 இல் ) பெயரிட்டது. தற்போது பின்தங்கிய பிராந்திய மானிய நிதி திட்டத்திலிருந்து (பி.ஆர்.ஜி.எஃப்) நிதி பெறும் ஆந்திராவின் பதின்மூன்று மாவட்டங்களில் இதுவும் ஒன்றாகும்.
கலாச்சாரம்
பிப்ரவரி 2013 இல், வாரங்கலுக்கு யுனெஸ்கோவால் உலக பாரம்பரிய நகர தகுதி வழங்கப்பட்டது. ஒரு சில சுற்றுலா தலங்கள் பின்வருமாறு:
ருத்திரமாதேவி, கலோஜி நாராயண ராவ், கோத்தப்பள்ளி ஜெயசங்கர், நெரெல்லா வேணுமாதவ், பி. வி. நரசிம்ம ராவ் ஆகியோர் மாவட்டத்தைச் சேர்ந்த குறிப்பிடத்தக்க நபர்கள் ஆவர்.
வெளி இணைப்புகள்
பகுப்பு:தெலங்காணா மாவட்டங்கள் பகுப்பு:வாரங்கல் மாவட்டம்
இனவெழுத்துகள்
இனவெழுத்துகள் என்பது ஒத்த தன்மையைக் கொண்ட எழுத்துக்களைக் குறிக்கும். இவை எழுத்துகளின் வடிவம், எழுத்துக்கள் பிறக்கும் இடம், எழுத்துக்களை ஒலிப்பதற்கான முயற்சி, காலம் ஆகியவற்றின் அடிப்படையில் அமையும்.
உயிர் எழுத்துகளில் இனவெழுத்துகள்
இவை பா புனைகையில் மோனையை அமைக்க உதவுகின்றன.
கடல் தாழைகள்
கடல் தாழைகள் என்பவை கடலில் மேலீடான பகுதியில் உள்ள நிலத்தில் ஊன்றி வளரும் உப்புத் தன்மையைத் தாங்கவல்ல தாவரம் இது.இதில் இலை,தண்டு,வேர்,கனிகள் உண்டு.
பயன்கள்
கடற்கரை ஓரங்களில் ஒதுங்கி உள்ள தழைகள் மக்கி மீண்டும் கடலில் கலக்கும்போது, அவை கடல் தாழைகளுக்கு இயற்கை உரமாக பயன்படுகிறது.மீன்கள் முட்டைகளை இதன் இலைகளில் இடுவதால் மீன் வளம் பெருகுகிறது.கடலில் கலக்கும் ஆற்றுநீரில் உள்ள சத்துப்பொருட்களை உறிஞ்சிக் கடல் நீரை தெளியவைக்கிறது.பவளப்பாறைகளில் மேல் மணல் துகள்கள் படிவது தடுக்கப்படுகிறது.
சிறப்புகள்
ஓர் எக்டர் அளவிலான பரப்பில் கடல் தாழைகள் ஓர் ஆண்டுக்கு 1.2கிலோ அளவிற்கு கடல் தாதுக்களைக் கடல் நீரிலிருந்து உறிஞ்சுகிறது. இது 200 மனிதர்கள் பயன்படுத்திய கழிவுநீரைச் தூமைப்படுத்துவத்றகுச் சமமாகும். ஓராண்டில் 33 கிராம் கர்மத்தை உறிஞ்சும்.இவை உலக வெப்பமயமாதலைத் தடுக்கிறது.
மேற்கோள்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தினா சானி
தினா சானி (Tina Sani) ஒரு பாகிஸ்தான் பெண் பாடகி ஆவார். அவரது பாரம்பரிய இசைப் பாடல்கள் மற்றும் பகுதி-பாரம்பரிய உருது கசல் பாடல்களால் பிரபலமானவராக அறியப்படுகிறார்.
ஆரம்பகால வாழ்க்கை
தினா சானி, முன்பு, கிழக்கு பாகிஸ்தானில் உள்ள டாக்காவில் பிறந்தார். அவரது குடும்பம், அவர் பிறந்த சில ஆண்டுகளில் காபூலுக்கு குடிபெயர்ந்தது. அங்கு அவரது தந்தை நசீர் சாஹ்னி கராச்சிக்குச் செல்வதற்கு முன்பு ஒரு எண்ணெய் நிறுவனத்தில் பணிபுரிந்தார். தினா சானி, கராச்சி அமெரிக்கன் பள்ளியில் பட்டம் பெற்ற பிறகு, வணிகக் கலை பயின்றார். புதுதில்லி கரானாவைச் சேர்ந்த உஸ்தாத் ரம்ஜான் கான் மற்றும் உஸ்தாத் சந்த் அம்ரோஹ்வி ஆகியோரின் மகன் உஸ்தாத் நிஜாமுதீன் கான் என்பவரால் அவர் பாரம்பரிய இசையில் பயிற்சி பெற்றார். தினா கசல் மேஸ்ட்ரோ மெஹ்தி ஹாசனிடமிருந்து சிறப்புப் பயிற்சியையும் பெற்றார்.
தொழில்
தினா சானி 1977 இல் ஒரு விளம்பர நிறுவனத்தில் பணியாற்றத் தொடங்கினார். விளம்பர வணிகத்தின் அனைத்து ஆக்கபூர்வமான அம்சங்களிலும் அவர் ஈடுபட்டிருந்தார். விளம்பரத்தின் ஒருங்கிணைந்த பகுதியாக இருக்கும் இசையைக் கேட்பது மற்றும் மதிப்பீடு செய்வது உட்பட இசை சம்பந்தப்பட்ட அனைத்து வேலைகளையும் செய்தார். தினா கலைத்துறையில் உள்ள கராச்சி அமெரிக்கன் பள்ளியிலும் கற்பித்தார்.
பாடும் தொழில்
தினா சானி, 1980ம் ஆண்டு, தொலைக்காட்சியில்  ஆலம்கீர் தொகுத்து வழங்கிய இளைஞர் நிகழ்ச்சியான 'தரங்' நிகழ்ச்சியில் பாடுவதற்கு, இஷ்ரத் அன்சாரியால் பாடும் தொழில்முறை உலகிற்கு அறிமுகப்படுத்தப்பட்டார்.
தெற்காசியாவைச் சேர்ந்த புகழ்பெற்ற கஜல் பாடகர்களான மெஹ்தி ஹசன், மாலிகா புக்ராஜ், பேகம் அக்தர், முக்தார் பேகம் மற்றும் ஃபரிதா கானம் ஆகியோரால் அவர் செல்வாக்கு பெற்றார். ஆனால், கசல் பாடல்களில் தனது சொந்த பாணியை உருவாக்கியுள்ளார். அர்ஷத் மெஹ்மூத் இசையமைத்த பஹார் ஆயி மற்றும் போல் கெ லேப் அசாத்ஹெய்ன் தேரே போன்ற கவிதைகள் உட்பட ஃபைஸ் அகமது  கவிதைகளைப் பாடி பாகிஸ்தானிலும் இந்தியாவிலும் அதிக வரவேற்பைப் பெற்றார். சமகால கவிஞர்களின் கவிதைகளை அவர் மிக எளிதாக வழங்குகிறார். மேலும் பிரபல கவிஞர்களான சௌக், காலிப், மிர் தாகி மிர் மற்றும் ஜலாலுதீன் ரூமி ஆகியோரின் வீட்டில், பாடும் படைப்புகளில் சமமாக இருக்கிறார்.
இக்பாலின் ஷிக்வா ஜவாப்-இ-ஷிக்வாவைப் பற்றி அவர் பாடியிருப்பது, அவருக்கு சிறந்த விமர்சனங்களைப் பெற்றுத் தந்துள்ளது. மேலும், இம் முயற்சி, அவர் இதுவரை பாடியதில் மிக நீண்ட கவிதைகளாகவும் உள்ளது.
13 ஆம் நூற்றாண்டின் விசித்திரமான கவிஞரான ரூமி இன் பாரசீக வசனங்களை உருது மொழியில் கொண்டுவருவதற்காக கோனா ஸ்டுடியோவுக்கான(பாகிஸ்தான்) மத்னவியின் ஆரம்ப வசனங்களை தினா சானி பாடினார்.
தொலைக்காட்சி நிகழ்ச்சிகள்
தினா சானி, 2016ம் ஆண்டு நடைபெற்ற லாகூர் இசை சந்திப்பின் ஒரு பகுதியாக இருந்தார். இதில் "செம்மொழி இசை பாராட்டு" என்ற அமர்வில் தனது இசை பயணத்தை பகிர்ந்து கொண்டார். இதில், பாக்கிஸ்தானிய இசைத் துறையிலிருந்து தற்போதைய நிலைமை மற்றும் கிளாசிக்கல் இசையின் பற்றாக்குறை குறித்தும் சானி விவாதித்தார். இசையைத் தொடர அவர்களுக்கு ஆதரவளிப்பதில் தொலைக்காட்சியின் பங்கை அவர் பாராட்டினார்.
ஹம் டிவியின் சோப் 'சோட்டி சி கலத் ஃபெஹ்மி' மற்றும் ஹோ மான் ஜஹானின் 'குஷ் பியா வாஸன்' போன்ற பல பாடல்களை அவர் பாகிஸ்தான் தொலைக்காட்சி மற்றும் திரைப்படத் துறைக்காக பாடியுள்ளார். அவர் ஐந்து அசலான ஒலித்தடம் பாடியுள்ளார். அவற்றுள், பி.டி.வி. யின் மூரத், ஹம் டிவியின் பரி ஆபா மற்றும் ஆரி ஜிந்தகியின்  பஹு பேகம் போன்றவை குறிப்பிடத்தகுந்தவை ஆகும்.
வெளி இணைப்புகள்
பகுப்பு:டாக்கா நபர்கள் பகுப்பு:வாழும் நபர்கள்
சப்பானியப் புத்தாண்டு
சப்பானியப் புத்தாண்டு (Japanese New Year, Shōgatsu 正月?) அதன் சொந்த வழக்கங்களை கொண்ட ஒரு ஆண்டு விழா ஆகும். 1873 முதல், சப்பானியப் புத்தாண்டு கிரெகொரியின் நாட்காட்டி படி ஒவ்வொரு ஆண்டும் சனவரி 1 ம் தேதி, கொண்டாடப்படுகிறது. எனினும், பாரம்பரிய சப்பானியப் புத்தாண்டு கொண்டாட்டம் சமகால சீன, கொரிய, மற்றும் வியட்நாம் புத்தாண்டு நாளில் கொண்டாடப்படுகிறது.
பகுப்பு:சனவரி சிறப்பு நாட்கள் பகுப்பு:புத்தாண்டுகள்
சேர் சா சூரி
சேர் சா சூரி (Sher Shah Suri; 1486 - மே 22 1545) வட இந்தியாவில் தில்லியை தலைமையாகக் கொண்டு ஆண்ட சூர் வம்சத்தை நிறுவிய முதலாவது அரசராவார். இவரது இயற்பெயர் பரீத் கான். இவர் சேர் கான் என்றும் அரசர்களில் சிங்கம் என்றும் அறியப்படுகிறார். இவரது நிலச் சீர்திருத்தங்கள், வேளாண்மை நீர் வடிகால் முறைகள் முகலாயர்களால் தொடரப்பட்டது.
பஷ்தூன் இனத்தைச் சேர்ந்த சேர் சா சூரி 1540இல் முகாலயர் மன்னர் உமாயூனை வென்று முகலாயப் பேரரசைக் கைப்பற்றினார். 1540 முதல் 1545 முடிய தாம் இறக்கும் வரையில் வட இந்தியாவின் பெரும்பகுதிகளை ஆண்டார். இவருக்குப் பின் இவரது மகன் இஸ்லாம் ஷா ஆட்சியேறினார்.
பாபரின் ஆட்சியில் முகலாய இராணுவத்தில் ஒரு தனியார் படைப்பிரிவில் பணியாற்றிய செர் சாசூரி பின்னர் படைத்தளபதியாக உயர்ந்தார். பின்னர் பாபர் ஆட்சியின் கீழ் பீகார் ஆளுநராக நியமிக்கப்பட்டார்.
1537 இல் பாபரின் மகன் ஹுமாயூன் பயணத்தில் இருந்தபோது சேர் சா சூரி வங்காள மாகாணத்தில் சூர் வம்ச அரசை நிறுவினார். இதனால் ஏற்பட்ட போரில் 1539 ஆண்டு முகலாய அரசர் ஹுமாயுனை, சாவ்சா போர்களத்தில் தோற்கடித்ததார். மிகச் சிறந்த அரச தந்திரியான சேர் சா சூரி தன்னை ஒரு உயர் திறன் வாய்ந்த நிர்வாகியாகவும் சிறந்த ஆளுநராகவும்  நிலை நிறுத்திக் கொண்டார். இவர் செய்த சீரமைப்புப் பணிகள் இவருக்குப் பின்னர் வந்த முகலாய அரசர்களுக்கு குறிப்பாக ஹுமாயூனின் மகனான அக்பர் போன்றோருக்கு முகலாய அரசை வழிநடத்திச் செல்ல ஒரு அடித்தளமாக அமைந்தது.
1540 முதல் 1545 வரையிலான இவரது ஐந்தாண்டு கால ஆட்சியில் இவர் குடிமை மற்றும் இராணுவ நிர்வாகங்களை புதிதாகஅமைத்தார். இவர் வெளியிட்ட 'ருபய்யா' என்னும் வெள்ளி நாணயம், பிற்காலத்தில் இந்தியா உள்ளிட்ட நாடுகளில் பயன்படுத்தப்படும் உரூபாய் என்னும் பணத்திற்கு முன்னோடியாகும். மேலும் இவர் இந்திய அஞ்சல் துறையை புணரமைத்தார். ஹூமாயூன் நிர்மாணித்த நகரமான தினா-பானா என்ற நகரை புணரமைத்து அதற்கு  சேர் கர் எனும் பெயரிட்டார். மேலும் கி.பி. 7 ஆம் நூற்றாண்டு வரை வரலாற்றுச் சிறப்பு வாய்ந்த நகரமாகத் திகழ்ந்த பாடலிபுத்திரத்தைப் புதுப்பித்து பாட்னா எனவும் மாற்றினார். மேலும் பீகார் காட்டுப்பகுதியில் ஒரு வளர்ந்த புலியை வெறும் கைகளால் கொன்று புகழ் பெற்றார். மூன்றாம் நூற்றாண்டில் மௌரியப் பேரரசால் உருவாக்கப்பட்ட இந்தியாவின் மிக நீண்ட  நெடுஞ்சாலையாகவும் கிழக்கில் வங்காள தேசத்தின் சிட்டகாங்கில் தொடங்கி கங்கை நதிக் கரையோரமாகவே கைபர் மற்றும் கடந்து, பெஷாவர் வழியாக இந்தியா, பாகிஸ்தான், ஆப்கானிஸ்தான் ஆகிய மூன்று நாடுகளின் வழியாகவும் செல்லும் கிராண்ட் டிரங்க் சாலையை சேர் சா சூரி ஆப்கானிஸ்தானின் காபூல் வரை விரிவு படுத்தி மேம்படுத்தினார்.
பீகார் மாநிலம் சாசாராமில் உள்ள இவரது நினைவிடத்தை ஐக்கிய நாடுகள் கல்வி, அறிவியல், பண்பாட்டு நிறுவனம் (ஆங்கிலம்: UNESCO) உலக பாரம்பரியக் களமாக அறிவிக்க வேண்டுமென்று இந்திய அகழ்வாராய்ச்சி நிறுவனம் கோரியுள்ளது.
பிறப்பும் இளமையும்
சேர் சா தற்போதைய ஹரியானா மாநிலத்தில் மஹேந்திரகர் என்ற மாவட்டத்தில் பிறந்தார். இது முன்னர் ஒருங்கிணைந்த இந்தியாவில் பஞ்சாப் மாகாணத்தில் ஹிசார் மாவட்டத்தின் ஒரு பகுதியாகும். இவருடைய இயற்பெயர் பரீத் கான். இவருடைய தாத்தா இப்ராஹிம் கான் சூர் ஒரு நிலச்சுவான்தாராகவும்(ஜாகிர்தார்) டெல்லி ஆட்சியாளர்களின் பிரதிநிதியாகவும் விளங்கியவர். இவருடைய தர்கா ஒன்று இன்றளவும் இவருடைய நிணைவாக நாராநவுல் பகுதியில் உள்ளது. தாரிக் இ கான் ஜஹான் லோடி என்பவர் தனது குறிப்பில் இதனைப் பதிவு செய்துள்ளார்.
பிரித்தானிகாக் கலைக்களஞ்சியம் சேர் சா சூரி, பீகாரில் உள்ள சாசாராம் நகரில் பிறந்ததாகக் கூறுகிறது. மியான் ஹாசன்கான் சூர் என்பவருக்கு எட்டாவது மகனாக சேர் சா சூரி பிறந்தார். பெர்சிய மொழி வரலாற்றுக் குறிப்புகள் இவர் ஆப்கானியப் பழங்குடியினத்தவரான பஷ்தூன் இனத்தைச் சேர்ந்தவர் எனக் குறிப்பிடுகிறன.
இப்ராஹிம் கான் சூர் டெல்லி சுல்தான் பாஹ்லுல் லோடிக்கும், ஜான்பூர் சுல்தானகத்திற்கு இடையே நீண்ட நாள் நிலவி வந்த போட்டியைத் தீர்க்க உதவினார் எனவே பாஹ்லுல் சுல்தான்  இவரது குடும்பத்திற்கென  ஹரியானாவிலும் பக்காலாவிலும் ஜாகிர்கள் எனப்படும் பெரும் நிலங்களை வழங்கினார்.
சேர் சா சூரி இளவயதில் பாஹ்லுல் சுல்தானின் ஆலோசகரும் அமைச்சருமான ஓமர் கான் என்பவர்  தற்போதைய போஜ்பூர், பக்சர், பீகாரின் பாபுவா ஆகிய பகுதிகளை உள்ளடக்கிய டெல்லி பர்கானாவை சேர் சாவுக்கு அளித்தார்  பல மனைவியரைப் பராமரித்த தனது தந்தை தனக்கு எதுவும் வழங்காததால் சேர் சா சூரி வீட்டிலிருந்து தப்பி ஓடி உத்திரப் பிரதேசம், ஜானாப்பூர் ஆகியவற்ரின் ஆளுநரான  ஜமால்கானிடம் பணியாற்றச் சென்றார். அவரது தந்தை பரீத் கானை திருப்பியனுப்பும்படி ஜமால்கானுக்கு கடிதமெழுதினார். ஜமால்கான் சேர் சாவுக்கு அறிவுரைகள் கூறி திருப்பியனுப்பியபோதும் சேர் சா மறுத்தார். தான் அங்கேயே கல்வி பயில்வதாக பதில் எழுதினார்.
பீகாரையும் வங்காளத்தையும் கைப்பற்றுதல்
பரீத்கானின் வீரத்தைக் கண்ட பீகாரின் ஆளுநரான ஆளுநரான பஹார்கான் லோஹனி என்பவர் பரீத்கானுக்கு புலிகளின் அரசன் என்று பொருள்படக்கூடிய 'சேர் கான்' எனும் பட்டத்தை வழங்கிக் கௌரவித்தார். எனவே (சேர் சா சூரி) முதன் முதலில் பஹார்கானின் கீழ் பணியாற்றத் தொடங்கினார். பஹார்கானின் மறைவுக்குப் பின்னர் அவருடை மகன் ஜலால் கான் ஆட்சிக்கு வந்தார். அவரின் இளவயது காரணமாக சேர்கான் அவரின் பிரதிநிதி ஆட்சியாளராக பீஹாரை ஆண்டார். பீகாரில் சேர்கானின் சக்தியையும் அவருடைய வளர்ச்சியையும் விரும்பாத ஜலால்கான் வங்காளத்தை ஆண்ட கியாசுதீன் மகமது சா என்பவரின் உதவியைக் கோரினார். கியாசுதீன் தனது தளபதி இப்ராஹிம்கான் என்பவர் தலைமையில் ஒரு படையை அனுப்பினார். ஆனால் 1534 இல் சேர்கான் அப்படையை சூரஜ்கர் எனுமிடத்தில் வெற்றிகண்டார். இதன் விளைவாக பீகார் முழுவதையும் சேர்கான் தனது கட்டுப்பாட்டுக்குள் கொண்டுவந்தார். 1538 இல் சேர் கான் வங்காளத்தின் மீது படையெடுத்து கியாசுதீன் சாவையும் வென்றார். ஆனால் வங்காள அரசை உடனடியாகக் கைப்பற்ற இயலவில்லை. ஏனெனில் அந்த நேரத்தில் திடீரென பேரரசர் ஹுமாயூன் அங்கு பயணமாக வந்திருந்தார். 1539 இல் கவுசா எனுமிடத்தில் சேகானுக்கும், ஹுமாயூனுக்கும் இடையே நடைபெற்ற போரில் ஹுமாயூன் தோற்கடிக்கப்பட்டார். சேர் சா எனும் பட்டத்திற்கு தான் தகுதியானவன் என்பதை உறுதி செய்த சேர்கான் டெல்லியின் மகுடத்தைச் சூடிக்கொண்டார்.
சம்மெல் போர்
1543 இல் சேர் சா சூரி 80,000 குதிரைகள் மற்ரும் 50,000 இராணுச வீரர்கள் கொண்ட ஒரு பெரிய படையுடன் ராஜபுதனத்தின் மீது படையெடுத்தார். ராஜபுதன அரசனான மால்தியோ ரத்தோர் இதனை முன்பே அறிந்து தனது இரானுவத்தைத் தயாராக வைத்திருந்தார். சேர் சா படைகளுடன் எதிரியின் தலைநகரத்திற்குச் செல்வதற்குப் பதிலாக ஜோத்பூருக்கு கிழக்கில் தொண்ணூறு கி.மீ தூரமுள்ள ஜைத்ரன் பர்கானாவில் சம்மல் என்னுமிடத்தில் முகாமிட்டார். ஒரு மாதம் கடந்த நிலையிலும் இவரால் கோட்டையைக் கைப்பாற இயலவில்லை. படைகளுக்கு உணவு வழங்கி பராமரிக்க முடியாத நிலையும் ஏற்பட்டது. இதைத் தீர்க்க எண்ணிய சேர் சா ஒரு தந்திரத்தைக் கையாண்டார். ஒரு மாலைப்பொழுதில் மால்தியோ ரத்தோரின் முகாமிற்குள் போலியாகத் தயாரிக்கப்பட்ட சில கடிதங்களை இறைத்தார். அதில் மால்தியோவின் படைத் தளபதிகளுள் சிலர் சேர் சாவுக்கு மறைமுகமாக உதவுவதற்கு சம்மதம் தெரிவிப்பதாக குறிப்பிடப்பட்டிருந்தது. இது மால்தியோவிற்கு மிகப்பெரிய பீதியை ஏற்படுத்தியது. எனவே தவறாகப் புரிந்துகொண்டு விசுவாசமில்லாத தனது படைத்தளபதிகளை அவர்களின் விதியை நிணைத்து அங்கேயே விட்டுவிட்டு தனது உண்மையான விசுவாசிகளுடன் ஜோத்பூர் திரும்பினான்.
மால்தியாவின் அறியாமை காரணமாக நடைபெற்ற இச்செயலுக்குப் பின்னும் அவனது ஆளுநர்களான ஜைட மற்றும் கன்பா ஆகியோர் 20,000 வீரர்கள் சேர் சாவின் 80,000 வீரர்களுடன் போர்புரிந்தனர். இப்போரில் சேர் சா வெற்றி பெற்றாலும் அவனுடைய படைத் தளபதிகள் மற்றும் வீரர்கள் ஆகியோரை பெருமளவு இழக்க நேரிட்டது. இவ்வெற்றிக்குப் பின்னர் தனது ஆளுநரான காவாஸ் கான் என்பவரை அஜ்மீர் முதல் அபுமலை வரை பரந்திருந்த ஜோத்பூர் பிரதேசத்தின் ஆட்சியாளராக நியமித்துவிட்டு டெல்லி திரும்பினான். ஆனால் ஜூலை மாதம் மால்தியோ மீண்டும் எழுச்சிபெற்று தனது பிரதேசங்களைத் திரும்பப் பெற்றான்.
ஆட்சியும் நிர்வாகமும்
thumb|left| சேர் சா சூரியால் முதன் முதலாக கி.பி.1540- 1545 களில் வெளியிடப்பட்ட '[[ரூபாய்' எனப்படும் வெள்ளி நாணயம் ]]
சேர் சா மூன்று உலோகங்களில் நாணயங்களை வெளியிடும் முறையை சேர் சா அறிமுகம் செய்தார். அவற்றில் முகலாய எழுத்துகளுடன் கூடிய முத்திரை பொறிக்கப்பட்டிருந்தது. அக்காலத்தில் பொதுவாக வெள்ளி நாணயங்கள் ரூப்பியா என அழைக்கப்பட்டதால் சேர் சா வெளியிட்ட 178 தானியங்கள் நிலையான  எடை கொண்ட  ஒரு வெள்ளி நாணயத்திற்கு ரூப்பியா எனப் பெயர் வைத்தார். இதுவே பிற்காலத்தில் இக்காலதில் வழங்கப்படும் ரூபாய் என்பதற்கான முன்னோடியாகும். இன்றைய நாளில் இந்தியா, பாக்கிஸ்தான், நேபாளம், இலங்கை, இந்தோனேசியா, மொரிஷியஸ், மாலத்தீவு, சேச்செல்லஸ் போன்ற நாடுகளில் தேசிய நாணயமாகப் பயன்படுத்தப்படுகிறது.
மேலும் 169 தானியங்கள் நிலையான எடை கொண்ட 'மொகர்' எனப்படும் தங்க நாணயமும் டேம் என்றழைக்கப்பட்ட செப்பு நாணயங்களும் இவரது ஆட்சியில் வெளியிடப்பட்டு புழக்கத்தில் இருந்தன.
சேர் சா சூரி பல்வேறு நிணைவுச் சின்னங்களை எழுப்பியுள்ளார். தற்போது பாக்கிஸ்தானில் உள்ல உலகப் பாரம்பரியக் களமாக யுனெஸ்கோவினால் அங்கீகரிக்கப்பட்ட ரோட்டாஸ் கோட்டை சேர் சாவினால் கட்டப்பட்டதாகும் மேலும் பீகாரிலுள்ள ரோட்டாஸ்கர் கோர்ரை, பாட்னாவில் 1540–45 களில் கட்டப்பட்டு சேர் சாவின் அடையாளமாகத் திகழும் சேர் சா சூரி மசூதி, ஆகியவை இவரால் எழுப்பபட்டவையாகும். 1533 இல் டெல்லியில் ஹுமாயூனால் தொடங்கப்பட்ட புராணகுயிலா மசூதியை பின்னர் சேர் சா 1541 விரிவு படுத்தி அவ்வளாகத்தினுள் சேர் மண்டல் எணப்படும் ஒரு எண்கோண வடிவ கட்டடத்தையும் கட்டினார். இக்கட்டடம் பின்னர் ஹுமாயூன் காலத்தில் நூலகமாக மாற்றப்பட்டது. 1580 களில் முகலாயப் பேரரசர் அக்பர் காலத்தில் வாழ்ந்த அப்பாஸ்கான் சர்வானி என்பவர் தனது 'தாரிக் இ சேர் சாஹி' (சேர் சாவின் வரலாறு) எனும் நூலி சேர் சா சூரியின் நிர்வாகம் பற்றி ஏராளமான செய்திகளை பதிவு செய்துள்ளார்.
மறைவு
thumb|left|செர் ஷா சூரியின் நினைவிடம், சசாராம், பீகார் 1545, மே 22 இல் சாந்தல இராஜபுத்திரர்களுக்கு எதிராக நடைபெற்ற கலிஞ்சர் கோட்டை முற்றுகையின் போது ஏற்பட்ட ஒரு வெடி விபத்தால் செர் சா சூரி மரணமடைந்தார். இதில் ஏற்பட்ட தீ அவரது கிடங்கு முழுவதும் பரவியது. இவருக்குப் பின் இவரது மகன் ஜலால் கான் என்பவர் இஸ்லாம் சா சூரி என்ற பட்டப் பெயருடன் அரியணை எறினார். சேர் சா சூரியின் நினைவாக கிராண்ட் டிரங்க் சாலையில் அமைந்துள்ள நகரமான சாசாராம் எனுமிடத்தில் செயற்கையாக உருவாக்கப்பட்ட ஏரியின் நடுவே சேர் சா சூரியின் கல்லறை 122 அடி உயரத்துடன் கம்பீரமாக அமைக்கப்பட்டுள்ளது இக்கல்லறை இன்றும் ஒரு நினைவுச் சின்னமாகக் காட்சியளிக்கிறது.
பெரும் தலைநெடுஞ்சாலை
பெரும் தலைநெடுஞ்சாலை (Grand Trunk Road, GT Road) தெற்கு ஆசியாவின் மிகத் தொன்மையான மற்றும் நீளமான நெடுஞ்சாலையாகும். பல நூற்றாண்டுகளாக இந்தியத் துணைக்கண்டத்தின் கிழக்கு மேற்கு பகுதிகளை இணைத்து வந்துள்ளது. இது கிழக்கே வங்காளத்திலிருந்து இந்தியாவின் வடக்கில் சென்று பாக்கிஸ்தானின் பெஷாவரில் முடிகிறது. 16ஆம் நூற்றாண்டில் கங்கைச் சமவெளியில் புதிதாக ஓர் நெடுஞ்சாலையை அப்போது வட இந்தியா முழுமையும் ஆண்டுவந்த பஷ்டூன் அரசர் ஷேர் ஷா சூரியால் கட்டமைக்கப்பட்டது.
ஆதாரங்கள்
பகுப்பு:1486 பிறப்புகள் பகுப்பு:1545 இறப்புகள் பகுப்பு:இந்திய முஸ்லிம்கள் பகுப்பு:இந்தியப் பேரரசர்கள்
சுல்தானா நருண் நகார்
சுல்தானா நருண் நகார் (Sultana Nurun Nahar) வஙதேச-அமெரிக்க வானியலாளர் ஆவார். இவர் ஓகியோ மாநிலப் பல்கலைக்கழக வானியல் துறை ஆராய்ச்சி அறிவியலாலர் ஆவார்.
கல்வியும் வாழ்க்கைப் பணியும்
இவர் Atomic Astrophysics and Spectroscopy (Cambridge UP, 2011)எனும் பாடநூலினை அணில் கே. பிரதான் என்பவருடன் இணைந்து எழுதியுள்ளார்.
ஆராய்ச்சி ஆர்வங்கள்
நகார் ஒளிமின்னணுவாக்கம், மின்னன்-மின்னணு மீள்சேர்க்கை உட்பட, வானியற்பியல், ஆய்வக மின்மங்களில் (Plasma) நிகழும் கதிரியக்க, மொத்தல் சார்ந்த அணுநிகழ்வுகளில் விரிவாக பல ஆய்வுக் கட்டுரைகளை வெளியிட்டுள்ளார். இந்த அணு நிகழ்வுகளில் ஒளிக் கிளர்வும் கிளர்விறக்கமும் மின்னன்-மின்னணு சிதறலும் கூட உள்ளடங்கும். இவர் மேலும் கோட்பாடு கதிர்நிரலியல், உயிர்மருத்துவப் பயன்பாடுகளுக்கான கணினிசார் மீநுண் கதிர்நிரலியல், இருமின்னனியல் துணைக்கோள் தொடர்கள் ஆகிய தலைப்புகளிலும் ஆய்வு செய்துள்ளார். இவர் ஒளிபுகாமைத் திட்டம், இரும்புத் திட்டம் ஆகிய பன்னாட்டுக் கூட்டுமுயற்சிகளின் உறுப்பினரும் ஆவார்." இத்திட்டங்களின் நோக்கம், கதிரியக்க, மொத்தல் சார்ந்த அணுநிகழ்வுகளை ஆய்வு செய்து வானியற்பியலாகப் பரவியுள்ள அணுக்களினதும் மின்னணுக்களினதுமான அணுசார் அளபுருக்களைத் துல்லியமாக அளந்து கண்டுபிடிப்பதாகும்.
விருதுகள்
இவர் ஜான் வீட்லி விருதைப் பெற்றார். இந்த விருது "இயற்பியல் ஆய்வைப் பல மூன்றாம் உலக நாடுகளில் கல்வி, கூட்டுறவு, தலைதாங்கல், அறநிலை வழிகாட்டல் ஆகியவற்றின் வழியாக முன்னெடுத்த முயற்சிகளுக்காகவும் குறிப்பாக, முசுலிம் பெண் அறிவியலாருக்கு முன்னோடியாகவும் எடுத்துகாட்டுப் பாத்திரமாகவும் விளங்கியதற்காக இவருக்கு வழங்கப்பட்டது."
ஆயிசா தத்
ஆயிசா தத் (Ayesha Dutt) (பிறப்பு 5 ஜூன் 1960) இந்திய திரைப்பட தயாரிப்பாளர் மற்றும் முன்னாள் விளம்பர மாதிரி மற்றும் நடிகை ஆவார். இவர் பாலிவுட் நடிகர் சாக்கி செராப் அவர்களை 1987 ஆம் ஆண்டு மணந்தார். இவருடைய மகன் டைகர் செராப் பாலிவுட் நடிகர் ஆவார்.
ஆரம்ப கால வாழ்க்கை
இவருடைய தந்தை பெங்காலி மொழியைச் சேர்ந்த  ரஞ்சன் தத் ஆவார். இவர் இந்திய வான்படையில் விமான துணை மார்சல் மற்றும் தாயார் பெல்சிய வம்சாவளியைச் சேர்ந்த பிரெஞ்சு நாட்டவரான கிளாட் மேரி தத் டி கேவி ஆவார்.
1984 ஆம் ஆண்டு மோக்னிசு பாலுக்கு சோடியாக தெரி பகோன் மெய்ன் என்ற பாலிவுட் திரைப்படத்தில் நடித்தார்.
தனிப்பட்ட வாழ்க்கை
தத் தனது நீண்டகால காதலரும் பாலிவுட் நடிகருமான சாக்கி செராப்பை தனது பிறந்தநாள் ஆன 1987 ஆம் ஆண்டு சூன் மாதம் 5 ஆம் தேதி அன்று மணந்தார். பின்னர் திரைப்பட தயாரிப்பாளராக மாறினார். இந்த சோடி சாக்கி செராப் பொழுதுபோக்கு நிறுவனம் என்ற ஊடக நிறுவனத்தை நடத்துகிறது. சோனி டிவியில் 10% பங்குகளை கூட்டாக வைத்திருந்தனர். நிறுவனம் தொடங்கப்பட்டதிலிருந்து 2012 ஆம் ஆண்டு வரை அவர்கள் தங்கள் பங்குகளை விற்று, சோனி டிவியுடன் 15 ஆண்டுகால தொடர்பை முடித்துக்கொண்டனர். இவர்களுக்கு இரண்டு குழந்தைகள் உள்ளனர். மூத்த குழந்தை பாலிவுட் நடிகர், டைகர் ச்ராப் (பிறப்பு 1990), மற்றும் ஒரு மகள் கிருச்ணா ச்ராப் (பிறப்பு 1993) ஆவார்.
மேற்கோள்கள்
பகுப்பு:இந்தி திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1960 பிறப்புகள்
இசுக்கோஃபீல்ட் ஹை
இசுக்கோஃபீல்ட் ஹை (Schofield Haigh, பிறப்பு: மார்ச்சு 19, 1871, இறப்பு: பிப்ரவரி 27, 1921) இங்கிலாந்து அணியின் துடுப்பாட்டக்காரர் ஆவார். இவர் 11 தேர்வுத் துடுப்பாட்டப் போட்டியிலும், 561 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 - 1912 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1871 பிறப்புகள் பகுப்பு:1921 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
தி குட் ரோடு
தி குட் ரோடு என்பது 2013 ஆம் ஆண்டு வெளியான குசராத்தி மொழித் திரைப்படம். இதை கியான் கோரியா எழுதி, இயக்கியுள்ளார். இந்தியா சார்பாக, சிறந்த வேற்று மொழித் திரைப்படத்திற்கான அகாதமி விருதுக்கு இப்படம் பரிந்துரைக்கப்பட்டது.
விருதுகள்
சிறந்த குசராத்தி மொழித் திரைப்படத்திற்கான விருதைப் பெற்றது.
இணைப்புகள்
பகுப்பு:2013 திரைப்படங்கள் பகுப்பு:குஜராத்தித் திரைப்படங்கள் பகுப்பு:இந்திய நாடகத் திரைப்படங்கள்
தேசிய உயர் கல்வித் திட்டம்
தேசிய உயர் கல்வித் திட்டம் (Rashtriya Uchchatar Shiksha Abhiyan) என்பது இந்திய அரசின் கல்வித் துறை அமைச்சகத்தால் 2013-ல் தொடங்கப்பட்ட இந்தியாவில் உயர்கல்விக்கான முழுமையான வளர்ச்சித் திட்டமாகும். நாடு முழுவதிலும் உள்ள உயர்கல்வி நிறுவனங்களுக்கு மூலோபாய நிதியை வழங்குவதை நோக்கமாகக் கொண்டு இத்திட்டம் மத்திய அரசால் துவக்கப்பட்டது. மாநில அரசுகள் மற்றும் ஒன்றிய பகுதிகள் மூலம் மத்திய அமைச்சகத்தால் நிதி வழங்கப்பட்டு, மத்திய திட்ட மதிப்பீட்டு வாரியத்தின் ஒருங்கிணைப்புடன் இத்திட்டம் செயல்படுத்தப்படுகிறது. இவ்வமைப்பு கல்வி, நிர்வாக மற்றும் நிதி முன்னேற்றங்களைக் கண்காணிக்கும். மொத்தம் 316 மாநில பொது பல்கலைக்கழகங்கள் மற்றும் 13,024 கல்லூரிகள் இத்திட்டத்தின் கீழ் பயன்பெறும்.
நோக்கங்கள்
தேசிய உயர் கல்வித் திட்டம் அனைத்து உயர் கல்வி நிறுவனங்களுக்கும் சமமான வளர்ச்சியை வழங்குவதையும், உயர்கல்வி அமைப்பில் உள்ள பலவீனங்களைச் சரிசெய்வதையும் நோக்கமாகக் கொண்டுள்ளது. 2017-ல் 12ஆவது திட்டத்தின் இறுதிக்குள் மொத்த உயர்கல்வியில் மாணவர் சேர்க்கை விகிதத்தை 32% ஆக உயர்த்துவதே இதன் இலக்காகும். இதன் முக்கிய நோக்கங்கள்
நிதி செயல்முறை
தேசிய உயர் கல்வித் திட்டம், மத்திய மனிதவள மேம்பாட்டு அமைச்சகத்தால் நேரடியாக மாநில மற்றும் ஒன்றிய பிரதேச அரசாங்கங்களுக்கு வழங்கப்படுகிறது. மாநில/ஒன்றிய நிதியறிக்கையில் இருந்து நிதிகள் தனிப்பட்ட நிறுவனங்களுக்கு வழங்கப்படுகின்றன. உயர் கல்வித் திட்டங்களுக்கான மாநிலத் திட்டங்களின் விமர்சன மதிப்பீட்டின் அடிப்படையில் மாநிலங்களுக்கு நிதி அளிக்கப்படும். மொத்த மானியத்தில் 60% மத்திய அரசின் நிதியுதவியாக இருக்கும். மேலும் 40% மாநிலம்/ஒன்றிய பிரதேச பங்காக வழங்கப்படும். வடகிழக்கு மாநிலங்கள், சிக்கிம், சம்மு மற்றும் காஷ்மீர் மற்றும் உத்தராகண்டம் ஆகியவற்றிற்குப் பொருந்தக்கூடிய பங்கு 10% வரை தள்ளுபடி செய்யப்படுகிறது. 2012-2017க்கு இடைப்பட்ட 12வது ஐந்தாண்டு திட்ட காலத்தில், தேசிய உயர் கல்வித் திட்டத்திற்கு 228.55 பில்லியன் ரூபாய் நிதி ஒதுக்கப்பட்டுள்ளது. இதில் 162.27 பில்லியன் மத்திய அரசின் பங்களிப்பாக இருக்கும். முதல் கட்டமாக, தன்னாட்சி பெற்ற கல்லூரிகள்/கல்லூரிகளை மாநிலப் பல்கலைக்கழகங்களாக மாற்றுவதன் மூலம் 80 புதிய பல்கலைக்கழகங்கள் உருவாக்கப்படும். 100 புதிய கல்லூரிகள் அமைக்கப்படும். ஏற்கனவே உள்ள 54 கல்லூரிகள் மாதிரி பட்டயக் கல்லூரிகளாக மாற்றப்படும். உள்கட்டமைப்பு குறிப்பாக நூலகங்கள், ஆய்வகங்கள் போன்றவற்றில் உள்ள முக்கியமான இடைவெளிகளை மேம்படுத்தவும் நிரப்பவும் 150 பல்கலைக்கழகங்கள் மற்றும் 3,500 கல்லூரிகளுக்கு உள்கட்டமைப்பு மானியங்கள் வழங்கப்படும். மேலும் கூடுதலாக 5,000 ஆசிரியர் பணியிடங்கள் உருவாக்கப்படும். பின்னர் இத்திட்டம் 13வது ஐந்தாண்டு திட்டக் காலத்திற்கும் நீட்டிக்கப்படும்.
வெளி இணைப்புகள்
பகுப்பு:கல்வி பகுப்பு:இந்திய அரசுத் திட்டங்கள்
தொரபள்ளி அக்ரஹாரம் ஊராட்சி
தொரப்பள்ளி அக்ரஹாரம் ஊராட்சி (Thorapalliagraharam Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள ஒசூர் வட்டாரத்தில் அமைந்துள்ளது. இந்த ஊராட்சி, ஒசூர் சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7416 ஆகும். இவர்களில் பெண்கள் 3073 பேரும் ஆண்கள் 4343 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஒசூர் மாநகராட்சியுடன் இணைப்பு
ஒசூர் நகராட்சியானது மாநகராட்சியாக தரம் உயர்த்தப்படுவதாக அறிவிக்கப்பட்டதையடுத்து, இந்த ஊராட்சியானது ஒசூர் நகராட்சியுடன் 2019ஆம் ஆண்டு இணைக்கப்பட்டது.
சான்றுகள்
பகுப்பு:ஒசூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
எருக்கூர் தூய சிந்தாத்திரை மாதா திருத்தலம்
right|thumb|300px|எருக்கூர் புனித சிந்தாத்திரை மாதா புனித சிந்தாத்திரை மாதா திருக்கோவில் இந்தியாவில், தமிழ்நாட்டில், நாகை மாவட்டத்தில் கொள்ளிடம் ஆற்றுப்படுகையில் சீர்காழியிலிருந்து சிதம்பரம் செல்லும் (வேளாங்கண்ணி, மயிலாடுதுறை முதல் பாண்டிச்சேரி (அ) புதுச்சேரி, சென்னை) தேசிய நெடுஞ்சாலையின் 6-வது கீ.மீ இல் உள்ள ஊரான எருக்கூரில் உள்ள ஒரு கத்தோலிக்கக் கோவில்.
திருத்தல வரலாறு
கி.பி 1534 -யில் வங்கக்கடலின் கிழக்கு கடற்கரையில் உள்ள புலிகாட், சதராஸ், குன்னிமேடு, கல்பட், புதுச்சேரி, தேவனாம்பட்டினம், நாகூர், நாகப்பட்டினம் ஆகிய ஊர்களில் போர்த்துக்கீசிய வணிபர்கள் பண்டகசாலைகளையும், அதில் உள்ள சிறிய தேவாலயங்களையும் கட்டினர். தங்களுடைய ஆன்மிகத் தேவைகளுக்காகவும், மறைபரப்பு பணிகளுக்காகவும், போர்த்துக்கீசிய குருக்களையும் அழைத்து வந்தனர்.
கி.பி 1550 களில் காவிரியின் கிளையான கொள்ளிடம் ஆறும், வங்கக்கடலும் கலக்கின்ற இடத்தில் உள்ள தீவான கொலரூன் (கோலேரூன், போர்த்துகீசியர் வைத்த பெயர்), தற்பொழுது கோட்டைமேடு என்று அழைக்கப்படுகின்ற தீவில் பண்டகசாலையும், தேவாலயமும் கட்டினர். இதைச்சுற்றி போர்த்துகீசிய வணிபர்கள், யுரேசியன் மக்கள்,போர்த்துகீசிய குருக்கள், கோவா கிறிஸ்துவர்கள் குடியேறினர்.
இங்குள்ள தேவாலயத்தில் நாசரேத்தூரின் பயண மாதா சுரூபத்தைக் (Our Lady of Travelers of Nazareth) கொண்டு வந்து வழிபட்டனர். இவன்னையின் மூல வடிவம் நாசரேத்தூரில் உள்ள திருக்குடும்ப பேராலயத்தில் (இயேசுவின் தந்தை யோசேப்பு தசுப்பட்டறை வைத்திருந்த இடத்தில்) வலதுபக்கத்தில் உள்ளது.
பகுப்பு:நாகபட்டினம் மாவட்டத்தில் உள்ள கிறித்தவக் கோவில்கள் பகுப்பு:நாகப்பட்டினம் மாவட்டம்
கொரியப் புத்தாண்டு
கொரியப் புத்தாண்டு கொரிய சந்திர நாட்காட்டி யின் முதல் நாள். அது கொரியர்களின் மிக முக்கியமான பாரம்பரிய  விடுமுறையாகும். கொண்டாட்டமானது கொரிய புத்தாண்டு நாளின் முனை நாள், கொரிய புத்தாண்டு நாள், கொரியப் புத்தாண்டு நாளுக்கு அடுத்த நாள் என மூன்று நாட்கள் நீடிக்கும்.
கொரியப் புத்தாண்டு பொதுவாக திசம்பர் கதிர்த்திருப்பம் நடந்து இரண்டாவது அமாவாசை நாளில் கொண்டாடப்படும். மிக அரிதான இடைச் செருகப்பட்ட மாதம் இருந்தால் புத்தாண்டு திசம்பர் கதிர்த்திருப்பம் நடந்து மூன்றாவது அமாவாசை நாளில் கொண்டாடப்படும். 2033 ஆம் ஆண்டு இவ்வாறான அடுத்த நிகழ்வு இருக்கும்.
பகுப்பு:பெப்ரவரி சிறப்பு நாட்கள் பகுப்பு:சனவரி சிறப்பு நாட்கள் பகுப்பு:புத்தாண்டுகள் பகுப்பு:கொரியப் பண்பாடு பகுப்பு:குளிர்காலப் பண்டிகைகள்
நாகர்கர்னூல்
நாகர்கர்னூல் இந்தியாவின் தெலுங்கானாவில் உள்ள நாகர்கர்னூல் மாவட்டத்தின் தலைநகரும் ஆகும்.நாகர்கர்னூல் வருவாய் பிரிவில் நாகர்கர்னூல் மண்டலத்தின் தலைமையகம் இதுவாகும். இந்நகரம் ஐதராபாத்திற்கு 121 கிலோமீட்டர் தொலைவில் உள்ளது.இந்நகர் முன்பு மகபூப்நகர் மாவட்டத்தில் இருந்தது.
மேற்கோள்கள்
பகுப்பு:தெலங்காணாவில் உள்ள ஊர்களும் நகரங்களும் நாகர்கர்னூல் மாவட்டம்
ஒ. வே. உஷா
'''ஒ. வே. உஷா' (ஒற்றபிளாக்கல் வேலுக்குட்டி உஷா)(O. V. Usha'')(பிறப்பு 4 நவம்பர் 1948) என்பவர் மலையாள கவிஞர் மற்றும் நாவலாசிரியர் ஆவார். இவர் "ஆழமான தார்மீக அக்கறை மற்றும் தொழில்நுட்ப சாமர்த்தியம்" கொண்ட கவிஞர் எனப் பாராட்டப்பட்டார். இவர் நான்கு கவிதைத் தொகுதிகளையும் ஒரு சில சிறுகதைகளையும் உஷா எழுதியுள்ளார். பல்வேறு பத்திரிகைகளிலும் கட்டுரைகள் எழுதியுள்ளார். கோட்டயத்தில் உள்ள மகாத்மா காந்தி பல்கலைக்கழகத்தின் வெளியீடுகளின் இயக்குநராக உஷா பணியாற்றினார். 2000ஆம் ஆண்டு வெளியான மலையாளத் திரைப்படமான மஜாவுக்காக சிறந்த பாடலுக்கான கேரள மாநில திரைப்பட விருதை வென்றார்.
வாழ்க்கை வரலாறு
thumb உஷா கேரளாவின் பாலக்காடு அருகே உள்ள ஒரு சிறிய கிராமத்தில் தனது குடும்பத்தில் இளைய குழந்தையாகப் பிறந்தார். இவருடைய குழந்தைப் பருவம் பெரும்பாலும் இவரது சொந்த கிராமத்தில் கழிந்தது. இவரது தந்தை "மலபார் சிறப்புக் காவல்படையில்" பணிபுரிந்தார். இவரது மூத்த சகோதரர் ஓ. வெ. விஜயன் ஒரு நாவலாசிரியர் மற்றும் கேலிச்சித்திர வரைஞர் ஆவார். உஷா தனது தாயால் மலையாள இலக்கியத்தின் பால் ஈர்க்கப்பட்டார். இதனால் சிறு வயதிலேயே மலையாள இலக்கியம் மீது ஆர்வம் ஏற்பட்டது. உஷா தனது 13 வயதில் கவிதைகள் எழுதத் தொடங்கினார். மலையாள வார இதழான மாத்ருபூமியின் "குழந்தைகள் பகுதியில்" அடிக்கடி பங்களிப்பவர் ஆனார். 1973ஆம் ஆண்டு வரை இவரது 25வது வயதில் இவரது கவிதைகள் வார இதழில் தொடர்ந்து வெளியிடப்பட்டன. பள்ளிப் படிப்பிற்குப் பிறகு, இவர் தில்லிக்குக் குடிபெயர்ந்தார். இவரது சகோதரர் தில்லியில் குடியேறினார். மேலும் தில்லி பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்றார்.
எழுத்துப் பணி
தனது பட்டப்படிப்பை முடித்ததும், உஷா தலையங்கப் பயிற்சியாளராகத் தனது வாழ்க்கையைத் தொடங்கினார். பின்னர் பதிப்பகம் ஒன்றின் தலைமை ஆசிரியரானார். 1971-ல், "இன்குலாப் ஜிந்தாபாத்" என்ற தலைப்பில் வெளியான இவரது சிறுகதை ஒன்று அதே பெயரில் திரைப்படமாக எடுக்கப்பட்டது. இந்த படத்திற்கு உஷா பாடல் ஒன்றையும் எழுதினார் ('ஆருதே மனசிலே கானமாய் நான்', இசை ஜி. தேவராஜன், பாடகி பி.லீலா) நவீன மலையாளத் திரைப்படத்தின் முதல் பெண் பாடலாசிரியரானார். 1973 முதல், பத்து வருட காலத்திற்கு இவர் அதிக பங்களிப்பு செய்யவில்லை. 1982-ல், இவர் மீண்டும் எழுதத் தொடங்கினார். இதன் பின்னர் அடிக்கடி பங்களிப்பாளராக இருந்து வருகிறார். இவரது பெரும்பாலான கவிதைகள் "புத்தக வடிவில்" வெளியிடப்படவில்லை என்றாலும், இவரது ஒரே நாவலான ஷாஹித் நாமா 2001-ல் வெளியிடப்பட்டது. இவர் 2008-ல் கேரள மாநில திரைப்பட விருதுகளின் நடுவர் மன்ற உறுப்பினர்களில் ஒருவராக இருந்தார். மேலும் மகாத்மா காந்தி பல்கலைக்கழகத்தின் வெளியீடு துறையின் இயக்குநராக பணியாற்றினார்.
வெளி இணைப்புகள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள் பகுப்பு:பாலக்காடு மாவட்ட நபர்கள் பகுப்பு:கேரள மாநில திரைப்பட விருது வென்றவர்கள் பகுப்பு:வாழும் நபர்கள் பகுப்பு:1948 பிறப்புகள்
வடக்குபொய்யூர் திரௌபதியம்மன் கோயில்
வடக்குபொய்யூர் திரௌபதியம்மன் கோயில் தமிழ்நாட்டில் நாகப்பட்டினம் மாவட்டம், வடக்குபொய்யூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருகோணமலை மறைமாவட்டம்
திருகோணமலை மறைமாவட்டம் (Diocese of Trincomalee, Dioecesis Trincomaliensis) இலங்கையின் கிழக்கேயுள்ள ஒரு உரோம கத்தோலிக்க மறைமாவட்டம் ஆகும். இதன் தற்போதைய ஆயர் நோயெல் இம்மானுவேல் ஆண்டகை ஆவார்.
மேற்கோள்கள்
பகுப்பு:திருகோணமலை மாவட்டம் பகுப்பு:இலங்கையின் உரோமன் கத்தோலிக்க மறைமாவட்டங்கள் பகுப்பு:கிழக்கு மாகாணம், இலங்கை
கண்ணம்பாளையம் பாகாத்தாள் கோயில்
பாகாத்தாள் கோயில் தமிழ்நாட்டில் கோயம்புத்தூர் மாவட்டம், கண்ணம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பி. குழந்தை வேலு
'''பி. குழந்தை வேலு''' என்பவர் ஒரு இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார்.1977 மற்றும் 1980 தேர்தல்களில் உடுமலைப்பேட்டை தொகுதியில் இருந்து அண்ணா திராவிட முன்னேற்ற கழக வேட்பாளராக தமிழ்நாடு சட்டமன்றத்துக்குத் தேர்ந்தெடுக்கப்பட்டார். 1977 முதல் 1980 வரை, வேளாண்மைத் துறை, 1980, உள்ளாட்சி நிர்வாகம், மற்றும் கிராம அபிவிருத்தி, துறைகள் மற்றும் நெடுஞ்சாலைகள் மற்றும் சதுதுணவு துறை அமைச்சராக எம்.ஜி.ஆர் அமைச்சரவையில் இருந்தார். 1984-1989 முதல் கோபிசெட்டி பாளையம் நாடாளுமன்ற உறுப்பினராகவும், 1987 இல் நாடாளுமன்ற (அதிமுக கட்சி) எதிர்க்கட்சித் தலைவராக இருந்தார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:8வது மக்களவை உறுப்பினர்கள் பகுப்பு:வாழும் நபர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
வெற்றிலையூரணி ஊராட்சி
வெற்றிலையூரணி ஊராட்சி (Vetrilaiyoorani Gram Panchayat), தமிழ்நாட்டின் விருதுநகர் மாவட்டத்தில் உள்ள வெம்பக்கோட்டை வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4536 ஆகும். இவர்களில் பெண்கள் 2291 பேரும் ஆண்கள் 2245 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :